Унук, поўны цёзка дзядулі, Фёдар Канстанцінавіч Саевіч скончыў лесагаспадарчы факультэт БДТУ і вярнуўся спецыялістам у родную вёску Ясень. Васьмікласніца Ліза, малодшая ўнучка, перамагае ў літаратурных конкурсах, піша даследчыя артыкулы для рэспубліканскіх часопісаў. Вось такая таленавітая беларуская сям’я, сакрэт поспехаў і шчасце якой – адданасць і любоў да роднай зямлі, трапяткое стаўленне да яе няпростай гісторыі, беражлівасць да багатай беларускай прыроды.